Ribe Stifts Adresseaviser, 1837-04-18
Udenlandske Efterretninger. Frankerig. Der er endnu ingen sikkre Efterretninger om Organisationen af et nyt Ministerium, kun er det vist, at den i sidste Avis omtalte Sammensætning ikke kommer i Stand. Det synes afgjort at Mole ikke kommer i Spidsen for det nye Ministerium. Fra Amsterdam berettes, at en Coureer skal have overbragt Efterretning om, at et nyt Ministerium var dannet og at Ordonnancerne desangaaende allerede vare officielt bekjendtgjorte. Man paastaaer, at Thiers og Humann skulle være Medlemmer deraf, og deraf forklarer man, at de spanske Fonds ere stegne betydeligt paa Børsen i Amsterdam. Jmidlertid turde denne Angivelse trænge til nærmere Stadfæstelse, som saa mange andre fra den Amsterdamer Børs, der altid er saa rig paa Rygter. Jmidlertid yttre dog allerede de Pariser-Journaler fra den 9de Formodninger om Sammensætningen af et Ministerium under Thiers Forsæde. J Kammeret fortaltes den 8de, at Thiers endelig var blevet enig med Montalivet, Soult og Humann. De vare komne overeens om, at Apanage Loven skulde tages tilbage, og at det nye Kabinet, strax skulde udstede den Erklæring, at det paa ingen Maade vilde taale, at Don Carlos fik Overhaand eller at en Contra-Revolution fandt Sted i Spanien. Andre Blade nævne Hr. Pass istedetfor Montalivet. Journal des Debats finder det ikke timeligt, at Kongen vil vælge et Kabinet, der følger Grundsætninger, der ganske stride mod den Politik, som Regjeringen nu i 6 Aar med saa stor Standhaftighed har fulgt. Men er det grundet, hvad National beretter som ganske vist, at Hoffet har faaet Underretning om, at Hertugen af Bourdeaux var indtruffen i Don Carlos's Hovedkvarteer, saa kunde man vel heri finde Nøglen til, at Kongen, i det mindste i de spanske Anliggender, afveg fra den hidindtil fulgte Politik. - De legitimistiske Blade sige derimod, at Hertugen er reist til Aquileia, forat berige sine archæologiske Kundskaber ved at bivaane de det stedfindende Eftergravninger. - Sagen mod de, for Deelagtighed i det sidste Mordforsøg Anklagede er nu begyndt at føres for Pairsretten. - Af det der alt er forhandlet, seer man, at Meunier fra 1830 til 36 har ført et tøilesløst Liv, i det sidste Aar fandt han Beskjæftigelse i Sadelmager-Butikken hos Lavaux. Han tilstaaer, at han alt i 6 Aar har havt i Sindeat dræbe Kongen, at han allerede som tiaarig Dreng havde fattet et uforsonligt Had til Familien Orleans, som han har betragtet som Aarsagerne til store Ulykker for Frankerige. Han bekiender sig til republikanske Grundsætninger og var Medlem af et Selskab af revolutionær Tendents. Vidnerne skildre ham som forfængelig i høieste Grad, saa at han ikke vilde have taget i Betænkning at dræbe sig selv, hvis nogen havde yttret Tvivl om, at han besad Mod dertil. Efter at have tilbagekaldt nogle af sine tidligere Yttringer, tilstod han endeligen, at han engang i Midnatstimen har kastet Lod med Lavaur og Lacaze om at dræbe Kongen. Han havde fra den Tid øvet sig i at skyde med Pistoler, og Lavaux havde ofte afhentet ham til disse Øvelser, og stedse tilskyndet ham snarest muligt at udføre Mord planen. Lavaur og Lacaze nægte haardnakket al Deltagelse eller Medviden i nævnte Plan. - Kongen har befalet at udruste to Corvetter til en Verdensomseiling, hvilken efter den udkastede Plan vil kunne give et stort Udbytte for Videnskaberne, samt bidrage til at udvide og befordre Handelen.